PolyAgent/wiki_georgian_en_parallel_20231101 huggingface dataset:
ესე

ესე (ცდა, ნარკვევი; , ვწონი. პარალელური ფორმებია „ესსე“, „ესეი“, რომელთა დამკვიდრება კონსტანტინე გამსახურდიას სახელს უკავშირდება) — ლიტერატურის, ლიტერატურული კრიტიკისა და პუბლიცისტიკის ჟანრი; არსებობს სხვადასხვა ხასიათის ესე: ბელეტრისტული, ფილოსოფიური, ისტორიული, ბიოგრაფიული, ფსიქოლოგიური, სამეცნიერო და სხვ.
ჟანრული თავისებურებაა კომპოზიციური თავისუფლება, მკვეთრად გამოხატული ავტორისეული ინდივიდუალობა, სუბიექტივიზმი, საუბრის ფორმა, ზოგჯერ პოლემიკური ხასიათის თხრობა.
ესეს წარმოჩენა უკავშირდება მონტენს (ცდები), თუმცა მისი დამახასიათებელი ნიშნები ჯერ კიდევ ანტიკურ ავტორთა შემოქმედებაში შეინიშნებოდა.
XVIII საუკუნიდან ესე ჟურნალისტიკის ერთ-ერთი წამყვანი ჟანრია. იგი დიდი პოპულარობით სარგებლობდა ფრანგ ეგზისტენციალისტებში.
რუსულ ლიტერატურაში ესეს მიმართავდნენ ბ. პასტერნაკი, მ. ცვეტაევა, კ. პაუსტოვსკი და სხვ.
საქართველოში ესეს ფორმის ნაწარმოებები აქვთ ი. ჭავჭავაძეს, ა. წერეთელს, ვაჟა-ფშაველას, გ. ლეონიძეს, კ. გამსახურდიას და სხვ.
რესურსები ინტერნეტში
Александр Жолковский. Эссе
Александр Любинский. Эссе // Любинский А. На перекрестье. — СПб.: Алетейя, 2007, с. 165—170
Essay writing category on EnglishGrammar.org
How to write an essay - Infographic
ლიტერატურული ჟანრები
ხაჩკოის წმინდა გიორგის ეკლესია

ხაჩკოის წმინდა გიორგის ეკლესია — არქიტექტურული ძეგლი წალკის მუნიციპალიტეტის სოფელ ხაჩკოიში, სოფლის ცენტრში ძველი ეკლესიის ადგილას, აგებულია შუა საუკუნეებში.
აშენებულია დამუშავებული ქვის კვადრებით. გამოყენებულია ძველი ეკლესიის ქვებიც. ეკლესია წარმოადგენს დარბაზულ ნაგებობას, აღმოსავლეთით ნახევარწრიული შვერილი აფსიდით. შესასვლელი დასავლეთიდან აქვს, იგი თაღოვანია. თაღზე ჯვარი და რვაქიმიანი ვარსკვლავია გამოსახული. სარკმელები გაჭრილია აღმოსავლეთის, სამხრეთისა და ჩრდილოეთის კედლებში. გადახურულია თუნუქით. შესასვლელზე მიდგმულია თუნუქის სამრეკლო.
რესურსები ინტერნეტში
წალკის მუნიციპალიტეტის ტაძრები
მედვეჟა (ბრიჩენის რაიონი)

მედვეჟა (ბრიჩენის რაიონი)
მედვეჟა — სოფელი მოლდოვაში, ბრიჩენის რაიონში. მდებარეობს ზღვის დონიდან 183 მეტრზე. 2004 წლის მონაცემებით, მოსახლეობა 1 661 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ბრიჩენის რაიონის სოფლები
ტყის ფარსმანდუკი

ტყის ფარსმანდუკი (Achillea biserrata) — მრავალწლიანი ბალახოვანი მცენარე. ღერო მარტივია, სწორი, სიმაღლე – 30-100 სმ, მთელი მცენარე შიშველია ან თხლად შებუსული, უხვად შეფოთლილი. ფოთლები ხაზურ-ლანცეტა ფორმისაა, წაწვეტებული, ორმაგ-ბასრხერხკბილა. ყვავილედი კალათია, რომლებიც ფარისებურ ყვავილედებადაა შეკრებილი. ყვავილები თეთრია. იზრდება მთის შუა და ზედა სარტყლების ტყეებში, ტყისპირებსა და ველობებზე. გავრცელებულია მთელ საქართველოში. გავრცელების საერთო არეალი მოიცავს კავკასიასა და მცირე აზიას.
გალერეა
ლიტერატურა
სუხიტაშვილი კ., საქართველოს ყვავილოვანი მცენარეები, თბ., 2018, გვ. 210.
რთულყვავილოვანნი
ვახტანგი (ახვლედიანი)

ვახტანგი (ახვლედიანი)
მიტროპოლიტი ვახტანგი (ერისკაცობაში — შამილ/ბადრი რუბენის ძე ახვლედიანი; დ. 25 ნოემბერი, 1953, სოფელი ცაგერი) — საქართველოს მართლმადიდებელი ეკლესიის მღვდელმთავარი, მარგვეთისა და უბისის ეპარქიის ყოფილი მღვდელმთავარი. 2013 წლის ოქტომბრიდან ტიტულარული ეპისკოპოსი (ეპისკოპოსი ეპარქიის გარეშე) ცურტაველი მიტროპოლიტის წოდებით; ანგელოზის დღე – (წმინდა მეფე ვახტანგ გორგასლის ხსენება).
ბიოგრაფია
მიტროპოლიტი ვახტანგი, ერისკაცობაში — შამილ/ბადრი რუბენის ძე ახვლედიანი დაიბადა 1953 წლის ნოემბერს, სოფელ ცაგერში. საქართველოს მართლმადიდებლურ ეკლესიაში მისი დიაკვნად კურთხევა მოხდა 1977 წლის 2 იანვარს, ხოლო მღვდლად ხელდასხმა მოხდა — 1978 წლის 18 აპრილს. ბერად აღიკვეცა 1982 წლის 1 აგვისტოს, ხოლო მეორე დღეს აკურთხეს ეპისკოპოსად. ეპისკოპოს ვახტანგის მთავარეპისკოპოსობა ებოძა 1992 წლის 25 დეკემბერს, ხოლო მიტროპოლიტობა — 2009 წლის 26 აპრილს. თავისი საეკლესიო მოღვაწეობის პერიოდში ხელმძღვანელობდა შემდეგ ეპარქიებს:
1982 — აგარაკ-წალკის ეპისკოპოსი;
1984 — ჭყონდიდელი ეპისკოპოსი;
1988 — ურბნისის ეპისკოპოსი;
1994-1995 — ურბნისის მთავარეპისკოპოსი;
1995-2002 — სამთავისის მთავარეპისკოპოსი;
2002 — არგვეთის მთავარეპისკოპოსი.
2009 წლის 26 აპრილიდან ეწოდა ცურტაველი მიტროპოლიტი.
იხილეთ აგრეთვე
საქართველოს ეკლესიის წმინდა სინოდი
რესურსები ინტერნეტში
patriarchate.ge // მაღალყოვლადუსამღვდელოესი ვახტანგი
სქოლიო
დაბადებული 1953
დაბადებული 25 ნოემბერი
ქართველი ეპისკოპოსები
ჯეკ ლემონი

ჯეკ ლემონი
ჯონ ულერ „ჯეკ“ ლემონ III (დ. 8 თებერვალი, 1925 — გ. 27 ივნისი, 2001) — ამერიკელი მსახიობი და მუსიკოსი. კარიერის მანძილზე მონაწილეობა აქვს მიღებული 60-ზე მეტ ფილმში.
ფილმოგრაფია
რესურსები ინტერნეტში
Jack Lemmon at the Archive of American Television
ამერიკელი მსახიობები
დაბადებული 8 თებერვალი
დაბადებული 1925
გარდაცვლილი 27 ივნისი
გარდაცვლილი 2001
ოსკარის მფლობელი კინომსახიობები
ინგლისელი ამერიკელები
Dzoraget

Dzoraget, is a village in the Lori Province of Armenia.
References
Populated places in Lori Province
Mountain resorts in Armenia
Turn of the Tides

Turn of the Tides is the forty-ninth release and twenty-second major studio album by the band Tangerine Dream. It is the first studio album to feature saxophone player Linda Spa and guitarist Zlatko Perica performing as full-time members. It was nominated for Best New Age Album at the 1995 Grammys.
The group would slowly become less well known to general audiences following this album until the release of Quantum Gate in 2017 which revitalized interest in the group. This is the only studio album to feature guitarist Zlatko Perica as an official member of the group.
Background
Furthering the development of their music, Tangerine Dream continued the musical approach that they had presented on their previous Miramar releases. Besides electronic equipment, TD was using guitar, saxophone and backing vocals once again. But their sound also seemed to be broader, which was shown in the flamenco guitar stylized Firetongues, the use of acoustic guitar in Twilight Brigade and other tracks that seemed to form a more atmospheric sound. According to the inside booklet of the CD, like a concept album, these tracks are based on a short story written by Edgar Froese. It explains that the story is taken from a book called The Coachman's Tales, although it would appear there is no such book with that title. Jayney Klimek, who made an appearance on Dreamtime, provided vocals for the track Galley Slave's Horizon. The opening track is a reworked Modest Mussorgsky piece, Pictures at an Exhibition. The re-released version of the album had a bonus track called Story of the Brave, which had originated on the promo disc for the album.
This album was re-issued on the band's TDI label in 1996 and 1999, then again on Membran in 2009.
Track listing
Personnel
Tangerine Dream
Edgar Froese - guitar, keyboards, drums
Jerome Froese - guitar, keyboards, drums
Linda Spa - saxophone, keyboards.
Zlatko Perica - guitar
Additional personnel
Jayney Klimek - vocals
Julie Ocean - vocals
Vienna Horn Ensemble
Roland Braunstein – engineer
References
1994 albums
Tangerine Dream albums
ატილიო-დე-ლობა

ატილიო-დე-ლობა — ქალაქი და მუნიციპალიტეტი კოლუმბიაში, ბოლივარის დეპარტამენტში.
2005 წლის მონაცემებით, მოსახლეობა 11 470 ადამიანს შეადგენდა. ფართობი 426 კმ²-ია.
იხილეთ აგრეთვე
ბოლივარის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
ბოლივარის დეპარტამენტის მუნიციპალიტეტები და ქალაქები
დაცვის სიგელი

დაცვის სიგელი
„დაცვის სიგელი“ — არაბი სარდლის ჰაბიბ იბნ მასლამას მიერ 654-655 წლებში (ზოგი ვარაუდით 645) გაცემული დოკუმენტი, რომელიც განსაზღვრავდა არაბთა სახალიფოსა და ქართლის მოსახლეობის ურთიერთობას. „დაცვის სიგელს“ არაბები აძლევდნენ ნებით დამორჩილებულ მოსახლეობას. ქართლის დასაპყრობად გამოლაშქრებულ ჰაბიბ იბნ მასლამას სტეფანოზ ერისმთავარმა საზღვართან შეაგება ელჩი ძღვნით და მორჩილება აღუთქვა. არაბები თბილისში შემოვიდნენ, მასლამამ მიღებული ძღვენი მომავალი ხარკის ანგარიშში ჩათვალა და ქვეყანას „დაცვის სიგელი“ მისცა. სიგელის ძალით:
დამპყრობლები ხელუხლებლად ტოვებდნენ მოსახლეობის სარწმუნოებას;
დამორჩილებულ მოსახლეობას ეკისრებოდა ხარკი — ჯიზია, კომლზე თითო დინარი;
ორივე მხარე ვალდებულებას კისრულობდა არ შეეცვალა კომლთა რიცხვი გადასახდელის შემცირების ან გადიდების მიზნით;
ქართველ მოსახლეობას დაევალა სამხედრო სამსახური;
თავისი ნებით გამაჰმადიანებული დამპყრობელთა ძმად ცხადდებოდა და თავისუფლდებოდა ჯიზიისაგან.
ჩანს, ქართლის მოსახლეობა შემდეგ აღარ იცავდა სიგელით ნაკისრ ვალდებულებას. 724-725 წლებში ქართლში ილაშქრა არაბმა სარდალმა ჯარაჰმა, რომელმაც განაახლა „დაცვის სიგელი“. ზოგიერთი ცვლილებით და დამატებით. ჯიზიასთან ერთად, რომელიც ამ დროისათვის სულად გადასახდელს წარმოადგენდა, მოსახლეობას დაეკისრა საადგილმამულო გადასახდელიც — ხარაჯა.
„დაცვის სიგელს“ მატერიალური სახით ჩვენამდე არ მოუღწევია. მისი ტექსტი დაცულია არაბი ისტორიკოსების ტაბარის, ბალაძურის, იაკუთის თხზულებებში. სიგელის ტექსტი თარგმნილია ქართულ, გერმანულ, რუსულ ენებზე.
იხილეთ აგრეთვე
ჯარაჰის შემოსევები საქართველოში
ჰაბიბ იბნ მასლამას შემოსევები საქართველოში
ლიტერატურა
სილაგაძე ბ., ჰაბიბიბნ მასლამას "დაცვის სიგელის" დათარიღებისათვის, «მაცნე. ისტორიის, არქეოლოგიის, ეთნოგრაფიისა და ხელოვნების ისტორიის სერია», 1971, № 1: 68-86;
ჯავახიშვილი ივ., ქართველი ერის ისტორია, წგნ. 2, თბ., 1965;
ლორთქიფანიძე მ., არაბთა მდლობელობის ხასიათი საქართველოში, «მასალები საქართველოსა და კავკასიის ისტორიისათვის», 1963, ნაკვ. 35;
სიხარულიძე ე., არაბეთ-საქართველოს ურთიერთობის ისტორიიდან, «თსუ შრომები», 1959, ტ. 73;
ჯანაშია ს., არაბობა საქართველოში, შრომები ტ.2, თბ. 1952
არაბობა საქართველოში
დეზოქსირიბოზა

დეზოქსირიბოზა C5H10O4 — ნახშირწყალი, ალდოპენტოზა: მონოსაქარიდი, რომელიც შეიცავს ნახშირბადის ხუთ ატომსა და ალდეჰიდის ჯგუფს ხაზოვან სტრუქტურაში. ეს დეზოქსიშაქარი წარმოქმნილია რიბოზისგან, სადაც ნახშირბადის მეორე ატომის ჰიდროქსილის ჯგუფი ჩანაცვლებულია წყალბადით, რის გამოც დაკარგულია ჟანგბადის ატომი (დეზოქსი — ჟანგბადის ატომის ნაკლებობა). ქიმიური ფორმულა 1929 წელს აღმოაჩინა ფიბუს ლივენმა.
პენტოზები
ალდოზები
ნუკლეოზიდების კომპონენტები
ტურკინოს ეროვნული პარკი

ტურკინოს ეროვნული პარკი (Turquino National Park) — ეროვნული პარკი კუბაში. მდებარეობს სიერა-მაესტრას მთების კალთებზე, სანტიაგო-დე-კუბის პროვინციაში, ქალაქ გუამიდან დასავლეთით 50 კილომეტრში. ეროვნული პარკის საერთო ფართობია 229.38 კმ². სახელწოდება წარმოსდგება კუბის უმაღლესი მწვერვალის — მთა ტურკინოს სახელწოდებიდან, რომელიც პარკის ტერიტორიაზეა აღმართული. ეროვნული პარკი შეიქმნა 1980 წლის 8 იანვარს. ტურკინოს მთის გარდა პარკის ტერიტორიაზე აღმართულია მთები: პიკო-კუბა, პიკო-რეალი, პიკო-სუეცია, რომელთა ხარჯზე დაცული ტერიტორია აღწევს კუბის სამხრეთ სანაპირომდე.
რესურსები ინტერნეტში
სქოლიო
კუბის ეროვნული პარკები
კავკასიის სამეფისნაცვლო

კავკასიის სამეფისნაცვლო (5 მაისი, 1785 — 31 დეკემბერი, 1796; 27 დეკემბერი, 1844 — 22 ნოემბერი, 1881 და 26 თებერვალი, 1905 ) — რუსეთის იმპერიის ადმინისტრაციულ-ტერიტორიული მმართველობის სპეციალური ორგანო. მას ხელმძღვანელობდა იმპერატორის მიერ დანიშნული მეფისნაცვალი, რომელიც ახორციელებდა თავის სამოქალაქო ძალაუფლებას (გარდა საკანონმდებლო ხელისუფლებისა) და ექვემდებარებოდა უშუალოდ მას.
ისტორია
პირველი სამეფისნაცვლო
კავკასიის სამეფისნაცვლო შეიქმნა 1785 წლის 5 მაისს რუსეთის იმპერატრიცა ეკატერინე II-ის ბრძანებულებით. კავკასიის სამეფისნაცვლო შედგებოდა ორი, კავკასიისა და ასტრახანის გუბერნიებისაგან, რომლებიც თავის მხრივ ასტრახანისა და კავკასიის პროვინციებზე შეიქმნა. კავკასიის გუბერნატორის შტაბი მდებარეობდა ეკატერინოგრადში (ახლანდელი სოფელი ეკატერინოგრადსკაია), ხოლო 1790 წლის 30 აპრილიდან — ასტრახანში. კავკასიის სამეფისნაცვლოს ტერიტორია მოიცავდა სტეპებს ვოლგისა და დონის ქვედა დინებას შორის და ჩრდილოეთ კავკასიის ნაწილს ყუბანსა და თერგამდე.
1796 წლის 12 დეკემბერს პავლე I-მა გამოსცა ბრძანება რუსეთის იმპერიის გუბერნიებად დაყოფის შესახებ. იმავე დროს გაუქმდა კავკასიის სამეფისნაცვლო.
მეორე სამეფისნაცვლო
1844 წლის 27 დეკემბერს ნიკოლოზ I-ის ბრძანებით რუსეთის იმპერიის შემადგენლობაში შემავალ კავკასიის ტერიტორიებზე აღდგა კავკასიის სამეფისნაცვლო, ცენტრით ტფილისში.
1844 წლის 27 დეკემბრიდან იგი შედგებოდა შემდეგი შემადგენლობით:
ერთი გბერნია:
საქართველო-იმერეთის გუბერნია (შემდგომში ტფილისის გუბერნია).
ორი ოლქი:
სომხეთის ოლქი (შემდგომში ერევნის გუბერნია).
კასპიის ოლქი (შემდგომში დაღესტნის ოლქი, ზაქათალის ოკრუგი და ბაქოს გუბერნია).
1866 წლის 17 აგვისტოს შეიქმნა სოხუმის სამხედრო განყოფილება.
1867 შავი ზღვის ოლქი ჩამოყალიბდა
1868 ელიზავეტპოლის გუბერნია ჩამოყალიბდა
1878 ჩამოყალიბდა ბათუმის ოლქი და ყარსის ოლქი.
გუბერნატორის უფლებები და მასსა და ცენტრალურ განყოფილებებს შორის ურთიერთობის მოწესრიგება ჩამოყალიბდა 1846 წლის 6 იანვრის „კავკასიის მეფისნაცვლის ურთიერთობის შესახებ“ წესში.
კავკასიაში სიტუაციის სტაბილიზაციასთან და ხელისუფლების განზრახვასთან, გააერთიანოს ადგილობრივი მმართველობის სისტემა, კავკასიის სამეფისნაცვლო გაუქმდა იმპერატორის ალექსანდრე III-ის 1881 წლის 22 ნოემბრის ბრძანებით, რაც რეალურად ნიშნავდა კავკასიის სამეფისნაცვლოს ლიკვიდაციას. 1883 წელს კავკასიის სამეფისნაცვლო ფაქტიურად გაუქმდა.
მესამე სამეფისნაცვლო
1905 წლის (11 მარტს) რუსეთის იმპერატორის ნიკოლოზ II-ის ბრძანებულებით აღდგა კავკასიის მეფისნაცვლის თანამდებობა. კავკასიის სამეფისნაცვლოში შედიოდა:
ექვსი გუბერნია:
ბაქოს გუბერნია
ელიზავეტპოლის გუბერნია
ქუთაისის გუბერნია
ტფილისის გუბერნია
შავი ზღვის გუბერნია
ერევნის გუბერნია
ხუთი ოლქი:
ბათუმის ოლქი
დაღესტნის ოლქი
ყარსის ოლქი
ყუბანის ოლქი
თერგის ოლქი
ორი დამოუკიდებელი ოკრუგი:
ზაქათალის ოკრუგი
სოხუმის ოკრუგი
თებერვლის რევოლუციის შემდეგ 1917 წლის (22) მარტს, რუსეთის დროებითმა მთავრობამ შექმნა ამიერკავკასიის მართვის სპეციალური ორგანო — ამიერკავკასიის განსაკუთრებული კომიტეტი (ოზაკომი), რომელიც დაუქვემდებარა პეტროგრადიდან დანიშნულ 5 კომისარს.
რესურსები ინტერნეტში
КАВКАЗСКОЕ НАМЕСТНИЧЕСТВО
სქოლიო
კავკასიის სამეფისნაცვლო
გზირიშვილი

გზირიშვილი
საკუთარი სახელი გზირიშვილი შეიძლება აღნიშნავდეს ერთ-ერთ შემდეგ პიროვნებათაგანს:
ალექსანდრე გზირიშვილი — უროლოგი
გივი გზირიშვილი — უროლოგი
ლევან გზირიშვილი — იურისტი, პოლიტიკოსი
ლიანა გზირიშვილი — ექიმი-რადიოლოგი
ქართული გვარები
ტირიფის მუხა

ტირიფის მუხა — ორლებნიანთა კლასის ხე წიფლისებრთა ოჯახიდან. გავრცელებულია ჩრდილოეთ ამერიკის აღმოსავლეთ ნაწილში.
იხილეთ აგრეთვე
მუხა
რესურსები ინტერნეტში
Flora of North America: Quercus phellos
US Forest Service Silvics Manual: Quercus phellos
Fairfax County Public School Factsheet: Willow Oak
Quercus phellos images at bioimages.vanderbilt.edu
Interactive Distribution Map of Quercus phellos
წიფლისებრნი
იაროვა (მოლდოვა)

იაროვა (მოლდოვა)
იაროვა — სოფელი მოლდოვაში, სოროკის რაიონში. მდებარეობს ზღვის დონიდან 93 მეტრზე. 2004 წლის მონაცემებით, მოსახლეობა 711 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
სოროკის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
სოროკის რაიონის სოფლები
პეტროვსკოე

პეტროვსკოე — სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (ოდიშის თემი), აფხაზეთის მთისწინეთზე, მდინარე კელასურის ხეობაში. ზღვის დონიდან 700 მ, სოხუმიდან 20 კმ. 2008 წლიდან ოკუპირებულია რუსეთის ფედერაციის მიერ
ლიტერატურა
სქოლიო
ოდიშის თემის სოფლები (სოხუმის მუნიციპალიტეტი)
ხსოვნის დღე (აზერბაიჯანი)

ხსოვნის დღე (აზერბაიჯანი)
ხსოვნის დღე — სამახსოვრო თარიღი აზერბაიჯანის რესპუბლიკაში, რომელიც აღინიშნება 2020 წლის 27 სექტემბერს, ყარაბაღის მეორე ომის დაწყების დღეს.
ისტორია
2020 წლის 27 სექტემბერს დაიწყო ფართომასშტაბიანი საომარი მოქმედებები მთიან ყარაბაღში, რომელიც გაგრძელდა იმავე წლის 10 ნოემბრამდე. აზერბაიჯანის პრეზიდენტმა, სომხეთის პრემიერ-მინისტრმა და რუსეთის პრეზიდენტმა ხელი მოაწერეს ცეცხლის შეწყვეტის შესახებ განცხადებას 2020 წლის 10 ნოემბერს. ბრძოლების დროს აზერბაიჯანის არმიის კონტროლის ქვეშ მოექცა 5 ქალაქი (ჯებრაილი, ფუზული, ზანგილანი, გუბადლი, შუშა), 4 დაბა და 240 სოფელი; აღდგა კონტროლი აზერბაიჯან-ირანის საზღვარზე. განცხადების თანახმად, აზერბაიჯანს უნდა მიეცეს პირდაპირი სახმელეთო წვდომა ნახიჩევანის ანკლავზე დერეფნით სომხეთის გავლით. გარდა ამისა, 2020 წლის 15 ნოემბრისთვის ქალბაჯარის რაიონი აზერბაიჯანის კონტროლის ქვეშ უნდა დაბრუნებულიყო (მოგვიანებით, სომხური მხარის მოთხოვნით, აზერბაიჯანი დათანხმდა ვადის გაგრძელებას 25 ნოემბრამდე), აღდამის რაიონი - 2020 წლის 20 ნოემბრამდე, ლაჩინის რეგიონი - 2020 წლის 1 დეკემბრამდე. სამივე ტერიტორია აზერბაიჯანს დაუბრუნდა 2020 წლის 1-ლი დეკემბრისთვის.
2020 წლის 2 დეკემბერს აზერბაიჯანის რესპუბლიკის პრეზიდენტმა ილჰამ ალიევმა ხელი მოაწერა განკარგულებას აზერბაიჯანის რესპუბლიკაში ხსოვნის დღის დაწესების შესახებ, რომლის თანახმად, 27 სექტემბერი ყოველწლიურად აღინიშნება აზერბაიჯანში, როგორც ხსოვნის დღე.
სქოლიო
მთიანი ყარაბაღი
Spoonie Gee

Spoonie Gee
გებრიელ ჯექსონი (დ. 1962), უფრო მეტად ცნობილი, როგორც Spoonie Gee — ამერიკელი რეპერი. 1970-იანებში იგი იყო ჰიპ-ჰოპის ერთ-ერთი პირველი შემსრულებელი პირველი ალბომი გამოსცა. მისი სიმღერები თემების ნაწილი იქცა განგსტა-რეპის ადრეულ ფორმად.
კარიერა
ჯექსონი ცხოვრობდა ჰარლემში, ნიუ-იორკი. მისი ზედმეტსახელი Spoonie მომდინარეობს სიტყვა კოვზიდან, რადგან იგი ბავშვობაში ნებისმიერი საკვების მისაღებად იყენებდა კოვზს. როდესაც დედა გარდაიცვალა, იგი მხოლოდ თორმეტი წლის იყო და მოუწია საცხოვრებლად ბიძასთან გადასულიყო, რომელიც იყო მუსიკალური პროდიუსერი ბობი რობინსონი. მის სახლში ჯექსონმა პირველად დაიწყო ვარჯიში რეპის შესრულებაში და ბიძისგან დიდი მხარდაჭერაც მიიღო.
Spoonie-ს პირველი ჩანაწერი შეიქმნა, როდესაც პიტერ ბრაუნი ეწვია რობინსონის მუსიკალურ მაღაზიას და ახსენა, რომ სურდა დისკის ჩაწერა. Spoonie-მ მის ლეიბლ Brown's Sound Of New York-ზე ჩაწერა „Spoonin' Rap“, რომელშიც იყო ნახსენები ციხის თემა - მოგვიანებით პოპულარული განგსტა-რეპში, ხოლო ვოკალი დამუშავებული იყო ექოს ეფექტით - როგორც ეს იამაიკელი დიჯეების ნამუშევრებში ხდებოდა. შემდგომში Spoonie Gee ხშირად უწოდებდნენ „ორიგინალურ განგსტა-რეპერს“
დისკოგრაფია
ალბომები
The Godfather of Rap (1987), Tuff City
[[Old And New Jams (1989)]], BCM (კომპილაცია)
Old and New Jams/The Godfather (1993), BCM (კომპილაცია)
Godfather of Hip Hop (1996), Ol' Skool Flava (კომპილაცია)
სინგლები
„Spoonin' Rap“ (1979), Sound of New York
„Love Rap“ (1979), Enjoy! - B-side of Treacherous Three's „New Rap Language“
„Monster Jam“ (1980), Sugarhill - Spoonie Gee Meets The Sequence
„Spoonie Is Back“ (1981), Sugarhill
„Re-Mix of Spoonie Rap“ (1982), Heavenly Star
„The Big Beat“ (1983), Tuff City/Epic
„Get Off My Tip“ (1985), Tuff City
„New Love Rap“ (1985), Enjoy!
„Street Girl“ (1985), Tuff City
„That's My Style“/„I'll Serve You Right“ (1986), Tuff City
„I'm All Shook Up“ (1987), Tuff City
„The Godfather“ (1987), Tuff City
„(You Ain't Just A Fool) You's An Old Fool“ (1988), Tuff City
„Mighty Mike Tyson“ (1988), Tuff City
„Spoonin' Rap“ (1999), Ol' Skool Flava
„Bodyrock“ Moby ft Spoonie G (2000) (Promo)
The Boss Is Back EP (2005), New Sound of Harlem
რესურსები ინტერნეტში
დისკოგრაფია საიტზე Discogs
სქოლიო
ამერიკელი რეპერები
დაბადებული 1962
მესხური მწვანე

მესხური მწვანე — ქართული აბორიგენული თეთრყურძნიანი საღვინე ვაზის ჯიში მესხეთიდან.
მესხური მწვანე გავრცელებულია სოფ. აწყურის და სოფ. გურკელის მიდამოებში. მესხური მწვანე განსხვავდება გორული და კახური მწვანისგან მტევნის სიდიდით, ფორმით, მარცვლის სიმსხოთი, ფოთლის აგებულებით, შეფერვითა და გემოთი.
ბოტანიკური აღწერა
ზრდასრული ფოთოლი საშუალო ზომისაა, სამნაკვთიანი, მომრგვალო, ოდნავ გულისმაგვარი ფორმის. ფოთლის ქვედა მხარე ოდნავაა შებუსული. ყვავილი ორსქესიანია. მტევანი კონუსურია, გვხვდება ცილინდრული ფორმისაც, მკვრივი ან საშუალო სიმკვრივის. მარცვალი საშუალო ზომისაა, მომრგვალო ფორმის, მომწვანო-მოყვითალო შეფერვის, სქელკანიანი. მარცვალზე ცვილი სუსტადაა გამოხატული. წვნიანია, ნაკლებ რბილობიანი, მომჟავო-მოტკბო გემოთი.
მესხური მწვანე საშუალოზე ძლიერი ზრდით ხასიათდება და საშუალომოსავლიანია. სავეგეტაციო პერიოდის ხანგრძლივობა 170-180 დღემდეა. ყურძნის შეთვალება იწყება 15 სექტემბრიდან და სრულ სიმწიფეში 15-20 ოქტომბრამდე შედის. ყურძნის სრული სიმწიფის პერიოდში მისი შაქრიანობა აღწევს 19-20%-ს, ხოლო მჟავიანობა — 8.5-9 გ/ლ-ს.
მესხური მწვანესგან მიიღება ნაკლებ ალკოპოლიანი სუფრის თეთრი ღვინო და საკუპაჟე მასალა ცქრიალა ღვინის დასამზადებლად.
ლიტერატურა
უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 238
მესხეთის ვაზის ჯიშები
ვაზის თეთრყურძნიანი საღვინე ქართული ჯიშები
საბარაგამუვის პროვინცია

საბარაგამუვის პროვინცია (Sabaragamuwa Palata, Sabaragamuwa Maakaanam) — შრი-ლანკის ცხრა პროვინციიდან ერთ-ერთი. პროვინცია არსებობს XIX საუკუნიდან, თუმცა ოფიციალური სტატუსი მხოლოდ 1987 წელს, შრი-ლანკის კონსტიტუციის მეცამეტე შესწორების შედეგად პროვინციების საბჭოების დამტკიცების შემდეგ მიიღო. პროვინცია მერვე ადგილზეა ფართობის მხრივ, ხოლო მოსახლეობის მიხედვით მეხუთე ადგილს იკავებს. საბარაგამუვის პროვინცია მოიცავს ორ ოლქს: კეგალესა და რატნაპურას.
რესურსები ინტერნეტში
Cities in Sabaragamuwa province
Postal codes of Sabaragamuwa province
სქოლიო
შრი-ლანკის პროვინციები
Banská Bystrica District

Banská Bystrica District is a district in the Banská Bystrica Region of central Slovakia. Until 1918, the area belonged to the county of Zvolen within the Kingdom of Hungary.
Municipalities
References
Districts of Slovakia
Geography of Banská Bystrica Region
Türkmən, Qabala

Türkmən, Qabala
Türkmən (also, Tyurkman) is a village in the Qabala Rayon of Azerbaijan.
References
Populated places in Qabala District
ლენონი–მაკ-კარტნი

ლენონი–მაკ-კარტნი — ჯონ ლენონისა და პოლ მაკ-კარტნის, როგორც სიმღერების ავტორების შემოქმედებითი დუეტის სახელწოდება. 1962–1969 წლებში მათ ერთად დაახლოებით 180 სიმღერა შექმნეს, რომელთა უმეტესობა ჩაწერილი იქნა The Beatles-ის მიერ და შეტანილია მათ სტუდიურ ალბომებსა თუ კრებულებში. განსხვავებით მსგავსი შემოქმედებითი თანამშრომლობებისგან, ლენონიც და მაკ-კარტნიც სიმღერისა და მუსიკის ავტორები იყვნენ.
ლენონისა და მაკ-კარტნის ერთობლივმა სიმღერებმა არაერთი ქავერ-ვერსიის სახე შეიძინეს. გინესის მსოფლიო რეკორდების წიგნის მიხედვით, სიმღერა „Yesterday“ დღესდღეობით კვლავ სარეკორდო რაოდენობის ქავერ-ვერსიების სახით არის წარმოდგენილი.
სქოლიო
ჯონ ლენონი
პოლ მაკ-კარტნი
The Beatles-ის მუსიკა
1962 წელს ჩამოყალიბებული ჯგუფები
კუბის ქალაქების სია

კუბის ქალაქების სია
ცხრილში მოცემულია კუბის ის ქალაქები, რომელთა მოსახლეობაც 30 000 ადამიანს აღემატება. ამასთნ, მოსახლეობის რაოდენობა შედარებულია 1981 და 2002 წლების აღწერებს შორის, ასევე მოცემულია სავარაუდო მოსახლეობა 2005 წლისთვის.
ქვეყნის ყველაზე დიდი ქალაქია ჰავანა, რომლის მოსახლეობაც 2 581 619 ადამიანია (2005), რაც ქვეყნის მთელი მოსახლეობის მეოთხედს შეადგენს.
იხილეთ აგრეთვე
კუბის მუნიციპალიტეტები
რესურსები ინტერნეტში
კუბის სტატისტიკის ეროვნული სამსახური
კუბის უდიდესი ქალაქები
Official Figures from the 2002 population census
World Gazetteer
City Population
კუბის ქალაქები
ჯილდო (მოთხრობა)

ჯილდო (მოთხრობა)
ჯილდო — მიხეილ ჯავახიშვილის პირველი მოთხრობა. პირველად გამოქვეყნდა 1903 წელს გაზეთ ივერიაში. ახალგაზრდა ჟანდარმს მიტინგის დროს მუშა შემოაკვდება. თუმცა ამას ძლიერ ნანობს. ის მონახავს დედამისს, ანუგეშებს და ფულსაც დაუტოვებს, თუმცა ქალი არ აპატიებს. ბოლოს ის გადაწყვეტს იარაღი გადადოს და სოფელში დაბრუნდეს.
რესურსები ინტერნეტში
პერსონაჟთა სახეები ჯავახიშვილის შემოქმედებაში
სქოლიო
მიხეილ ჯავახიშვილის ნაწარმოებები
ქართული მოთხრობები
Aran, Lerik

Aran, Lerik
Aran is a village and municipality in the Lerik Rayon of Azerbaijan. It has a population of 417. The municipality consists of the villages of Aran, Lələdulan, and Musavar.
References
Populated places in Lerik District
ჯეიმი ლი კერტისი

ჯეიმი ლი კერტისი (დ. 22 ნოემბერი, 1958) — ამერიკელი მსახიობი და ავტორი. მიღებული აქვს მეტსახელი „ყვირილის დედოფალი“, რადგან მონაწილეობდა საშინელებათა ჟანრის ფილმებში. მიღებული აქვს ოსკარის, ოქროს გლობუსისა და BAFTA-ს ჯილდოები.
ფილმოგრაფია
რესურსები ინტერნეტში
for Jamie Lee Curtis & Laura Cornell books
ამერიკელი მსახიობები
დაბადებული 1958
დაბადებული 22 ნოემბერი
XX საუკუნის ამერიკელი ქალი მსახიობები
ნაკიეთი

ნაკიეთი — სოფელი საქართველოში, ონის მუნიციპალიტეტში, უწერის თემში. მდებარეობს მდინარე რიონის მარჯვენა მხარეს, ზღვის დონიდან 1000, ონიდან 7 კმ. წყაროებში პირველად იხსენიება XVIII საუკუნის II ნახევარში. საბჭოთა პერიოდში განვითარებული იყო მეცხოველეობა. შემორჩენილია დარბაზული ეკლესია.
დემოგრაფია
2014 წლის აღწერის მონაცემებით სოფელში ცხოვრობს 93 ადამიანი.
ლიტერატურა
სქოლიო
ონის მუნიციპალიტეტის სოფლები
ელდარ კვერნაძე

ელდარ კვერნაძე (დ. 16 ივლისი, 1944, ზესტაფონი) — ქართველი მეცნიერი, პოლიტიკოსი, სოფლის მეურნეობის მუშაკი.
1972 წელს დაამთავრა საქართველოს სასოფლო-სამეურნეო ინსტიტუტის ეკონომიკა-ორგანიზაციის ფაკულტეტი და 1977 წელს — ასპირანტურა. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. 2008-2012 წლებში — საქართველოს მე-7 მოწვევის პარლამენტის წევრი პარტიული სიით , საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“.
რესურსები ინტერნეტში
დაბადებული 16 ივლისი
დაბადებული 1944
საქართველოს VI მოწვევის პარლამენტის წევრები
საქართველოს VII მოწვევის პარლამენტის წევრები
საქართველოს სასოფლო-სამეურნეო ინსტიტუტის კურსდამთავრებულები
ზესტაფონში დაბადებულები
ელდარ